SCN วิ่งฉิว 8% นิวไฮรอบ 5 เดือน หลังตั้งบ.ย่อยใหม่ ลุยธุรกิจเทคโนโลยีสารสนเทศ
SCN วิ่งฉิว 8% นิวไฮรอบ 5 เดือน หลังตั้งบ.ย่อยใหม่ ลุยธุรกิจเทคโนโลยีสารสนเทศ โดย ณ เวลา 15.01 น. ราคาอยู่ที่ 1.99 บาท เพิ่มขึ้น 0.14 บาท หรือ 7.57% สูงสุดที่ 2.04 บาท ต่ำสุดที่ 1.86 บาท ด้วยมูลค่าการซื้อขาย 22.23 ล้านบาท
21 ม.ค. 2564

ผู้สื่อข่าวรายงานว่า ราคาหุ้นบริษัท สแกน อินเตอร์ จำกัด (มหาชน) หรือ SCN ล่าสุด ณ เวลา 15.01 น. อยู่ที่ 1.99 บาท เพิ่มขึ้น 0.14 บาท หรือ 7.57% สูงสุดที่ 2.04 บาท ต่ำสุดที่ 1.86 บาท ด้วยมูลค่าการซื้อขาย 22.23 ล้านบาท ทั้งนี้ ราคาหุ้นปรับตัวเพิ่มขึ้นทำจุดสูงสุดในรอบ 5 เดือน นับตั้งแต่ราคาหุ้นอยู่ที่ระดับ 2.02 บาท เมื่อวันที่ 12 ส.ค.63

โดยปัจจัยที่ส่งผลให้ราคาหุ้นปรับตัวเพิ่มขึ้น คาดว่ามาจากการต่อยอดธุรกิจไปสู่ธุรกิจใหม่
ทั้งนี้ เมื่อวันที่ 20 ม.ค.64 SCN เปิดเผยว่า ที่ประชุมคณะกรรมการบริษัทฯ มีมติอนุมัติในหลักการให้จัดตั้งบริษัทย่อยใหม่ คือ บริษัท สแกน ไอซีที จำกัด โดย SCN ถือหุ้น 51% และนายวิวัฒน์ ลิมปยารยะ ถือหุ้นในสัดส่วน 49% เพื่อรองรับการขยายและปรับโครงสร้างกิจการงานพัฒนาระบบเทคโนโลยีสารสนเทศด้านคอมพิวเตอร์ อุปกรณ์สื่อสารโทรคมนาคม อินเตอร์เน็ต และโทรทัศน์